גלגל מסתובב (אלבום)

גלגל מסתובב הוא אלבום הסולו השני של המוזיקאי שמוליק קראוס, שיצא בשנת 1982 בהד ארצי.

האלבום הוא תוצר של שיתוף פעולה בין קראוס למוזיקאי אילן וירצברג שיחד הוציאו מספר אלבומים במהלך שנות השמונים והתשעים. קראוס הלחין את כל 11 שירי האלבום, בעוד וירצברג עיבד את השירים וניגן בכולם. את מרבית שירי האלבום כתב הפזמונאי יענקל'ה רוטבליט כשאת חמשת השירים הנותרים כתב המשורר וחברו של קראוס יבי. מהאלבום יצאו מספר להיטים ובהם "איך הגלגל מסתובב", "גיטרה", המתאר את אישיותו של קראוס שהתאפיינה באותן שנים מעליות וירידות (ולמעשה כל האלבום עוסק ב"גלגל מסתובב"): "אמרו שזה הסוף שלו, אמרו שהוא הלך, אמרו שכח הכול, התחיל ללמוד תנ"ך, ראו אותו בכרם עם דוד הזקן, אבל יותר מכל דבר אהב הוא לנגן בגיטרה", ו"שיר שמש". האלבום סימן את חזרתו של קראוס לחזית התעשייה המוזיקלית הישראלית, והן האלבום והן מסע ההופעות שיצא לאחר מכן זכו להצלחה ניכרת.

את עטיפת האלבום, כפי שמצוין בשיר "איך עושים תקליט" (המתאר את תהליך העבודה על האלבום), צייר האומן אורי ליפשיץ.

השיר "רואים רחוק רואים שקוף" - שיצא במקור על תקליטון שנה לאחר הוצאת האלבום והופיע גם באלבום "אחרי עשרים שנה", מופיע כשיר בונוס בגרסת הדיסק של האלבום.

שירי האלבום

השתתפו בהקלטות
שמוליק קראוס - גיטרות, קולות, פסנתר ("איך גלגל מסתובב")
אילן וירצברג - פסנתר, פסנתר פנדר, גיטרות, סטרינגס, קולות
אוהד אינגר - גיטרה בס
אלון אולארצ'יק - גיטרה בס
מיקי שביב - גיטרה בס
אלון הלל - תופים
מאיר ישראל - תופים, כלי הקשה
דני פאר - פסנתר
משה לוי - פסנתר
אבנר קנר - פסנתר
רביב גזית - פרופט
פרנקי גליקסמן - אקורדיאון
קורין אלאל - קולות

אלבומי רוק ישראליים
אלבומי שמוליק קראוס
אלבומי 1982
אלבומים שהוקלטו באולפני טריטון